text: 69. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 362 της 26/28 Μαΐου 1982 (ΦΕΚ Α΄ 64) Χωρητικότητα πλοίων, για την αναγνώριση θαλάσσιας υπηρεσίας προς απόκτηση αποδεικτικού ναυτικής ικανότητος των κλάδων καταστρώματος, οικονομικής υπηρεσίας και τροφοδοσίας. Άρθρο μόνο.-Ι.«Όταν κατ’ εφαρμογή των διατάξεων του άρθρ. 15 του Ν.Δ. 973/71 ένα πλοίο είναι εφοδιασμένο με πιστοποιητικό καταμετρήσεως μειωμένης ολικής χωρητικότητας, λαμβάνεται υπόψη, ειδικώς για τον υπολογισμό θαλάσσιας υπηρεσίας ναυτικών προς απόκτηση αποδεικτικού ναυτικής ικανότητας των κλάδων καταστρώματος, οικονομικής υπηρεσίας και υπηρεσίας τροφοδοσίας, η κατά το άρθρ. 6 μέχρι και 11 του Ν.Δ. 973/71 ολική χωρητικότητα. 2.Η διάταξη της ανωτέρω παραγράφου ισχύει και για ναυτικούς που έχουν απολυθεί από πλοία που καταμετρήθηκαν σύμφωνα με τις διατάξεις του άρθρ. 15 του Ν.Δ. 973/1971. 